Digteren Yahya Hassan er blevet ekskluderet fra Nationalpartiet. Det har partiets hovedbestyrelse besluttet på et ekstraordinært møde her til aften.

Partiet oplyser ikke, hvorfor den 20-årige digter er blevet ekskluderet. På Facebook ønsker partiet ham dog "alt det bedste fremover."

https://www.facebook.com/nationalpartiet2014/posts/544073529104816

Til Ritzau siger partiformand Kashif Ahmad, at det ekstraordinære møde kommer "på baggrund af den seneste tids tumult."

- Han er tilsyneladende en mand, der har gang i meget i sit liv. Efter en række episoder er vi kommet frem til, at hans opførsel ikke er forenelig med vores parti, siger han og fortsætter:

- Det virker ikke til, at politik er det, der fylder mest i hans liv lige nu, siger han til nyhedsbureauet.

Yahya Hassan skriver dog på sin egen Facebook-side, at han selv har valgt at melde sig ud af partiet.

- Fra i aften skriver jeg kun digte og dødsannoncer, står der i billedteksten til en video, han har lagt på.

https://www.facebook.com/yahya.b.hassan/videos/10208608025981192/